ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број:5364-Е.03.02-18621/8-2018

25.01.2018.године

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број **3000/0304/2017 (1520/2017)**, за набавку добара „Потрошни материјал за заваривање –ТЕНТ Б“, на захтев заинтересованих лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 5.**

Пет и више дана пре истека рока предвиђеног за подношење понуда, заинтересована лица су у писаном облику од наручиоца тражила додатне информације односно појашњења а Наручилац објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1:**

Позиције 3,4- Партије 2: EN1600 E 29 9 1 R12  није по стандарду већ специјални артикал јер има више од 0,75%Mo, као такав у ознаци би морао да има E Z 29 9 1 R12. (даље табела из стандарда EN1600)



Постоји само један произвођач који је на начин како сте тражили класификовао своју електроду, јер нити је по стандарду нити има техничку оправданост стављати више од 0,75% Мо у електроду за намену као што је тип 29 /9.  Тиме што захтевате техничке карактеристике које поседује једино артикал Carboweld Carbotrode 91 ви фаворизујете произвођача. Годинама уназад користите овај тип електрода (Jesenice inox 29/9, UTP 65...), зашто би сада поменуте или еквивалентне њима артикле заменили, са овако дефинисаном техничком спецификацијом, када нити имате квалификације према траженој класификацији нити Carboweld carbotrode 91 има било какво осведочење квалитета које би га фаворизовало у одосу на друге који такво уверење поседују.

Имајући у виду наведено потребно је да промените технички опис траженог артикла на E 29 9 R 12 у циљу веће конкурентности.

**ОДГОВОР 1:**

У тачки 3.4 Конкурсне документације, у Техничкој спецификацији под р. Бројем 3 (димензија ø 2,5) и 4 (димензија ø 3,2) наведено је следеће:

Електрода за специјалну намену:

DIN 8555: E9-UM-200-CTZ

EN 1600: 29 9 1 R 12

AWS A 5.4:E312-17 mod.

У ознаци према стандарду EN 1600 није наведено да се ради о „специјалној електроди“, али је наведено према стандарду AWS A 5.4 да се ради о модификованој електроди (додатак „мод“), што представља побољшану, измењену електроду. Према стандарду AWS A 5.4 за електроде класификоване као Е 312-17 максимални садржај Мо је 0,75%. Собзиром да проценат Мо прелази 0,75% (1,0%), а да су све остале вредности и карактеристике у оквиру  класификације према стандарду AWS А 5.4: Е 312-17, ова електрода је класификована као Е 312-17 (мод.).

Ознака „мод.“ у овом случају означава модификацију електроде у једном делу (овде према % Мо) у односу на захтев стандарда AWS A 5.4.

Да ли је само један Произвођач предметне врсте електроде или их је више, нисмо упознати, али то не представља разлог да је не наручимо. Такође, свакоме је омогућено да од Произвођача купи електроду и да са њом даље располаже.

Наручилац је и прошле године купио исту електроду (први пут), користио је и осведочио се у њене квалитете и поново је наручио. Сви Понуђачи су тада нудили предметну електроду.

**У тачки 3.4 Конкурсне документације, у Техничкој спецификацији под р. бројем 1 (димензија ø2,5) i 2 (димензија ø3,2) наведено је следеће:**

Електрода за специјалну намену:

DIN 8555: ~E9-UM-250-KR

EN 1600: ~29 9 R 32

 UTP 65 или одговарајућа у складу са техничким условима и  класификацији према стандарду;

Рутилна аустенитно-феритна електрода за заваривање и наваривање тешко заваривих, разнородних и др. материјала, отпорна на појаву пукотина.

Типичне особине чистог метала шава:

- Тврдоћа чистог м.ш. ~240 HB.

- Каталошка вредност хемијског састава у %:

C-0,1; Si-1,0; Mn-1,0; Cr-29,0; Ni-9,0; Fe- ост.

- Meханичке особине:

Rp02>620MPa; Rm>800 MPa; A >22%

У ознаци према DIN стандарду: КR означава следеће карактеристике: отврдњава у раду, нерђајућа.

**У тачки 3.4 Конкурсне документације, у Техничкој спецификацији под р. бројем 3 (димензија ø2,5) i 4 (димензија ø3,2) наведено је следеће:**

Електрода за специјалну намену:

DIN 8555: E9-UM-200-CTZ

EN 1600: 29 9 1 R 12

AWS A 5.4:E312-17 mod.

Рутилна аустенитно-феритна електрода за заваривање и наваривање тешко заваривих, разнородних и др. материјала, отпорна на појаву пукотина, кисело-отпорна и топло-отпорна до мин.10000Ц.

Тврдоћа чистог м.ш. ~200 HB.

Паковање: Вакуум паковање у Al – фолији, тежина једног паковања од 1кг. до 2кг.

Eлектрода која се наводи као спорна, a наведена  je Carboweld Carbotrode 91 има следеће карактеристике:

Типичне особине чистог метала шава:

- Тврдоћа чистог м.ш. ~200 HB, уз очвршћавање у раду ~360НВ.

- Каталошка вредност хемијског састава у %:

C-0,1; Si-1,1; Mn-0,7; Cr-28,0; Ni-10,0;Мo-1,0; Fe- ост.

- Meханичке особине:

Rp02-700MPa; Rm-870 MPa; A -16%

У ознаци према DIN стандарду: CTZ означава следеће карактеристике: отпорна на корозију, отпорна на пузање, отпорна на температуре преко 600°Ц.

**Евидентно је да се ради о две различите електроде према свим основама, према стандарду, хемијском саставу и механичким особинама и карактеристикама. Такође, циљ је да, имајући у виду смањење трошкова, колико је то могуће купујемо електроду у вакуум паковању и то у мањим паковањима (1÷2кг.). Произвођач UTP за сада не испуњава те захтеве.**

**Према свему наведеном Наручилац остаје према првобитном захтеву у погледу врсте и обима набавке.**

**ПИТАЊЕ 2**:

Позиције 5,6,17,24,26,27, Партије 2:  За наведене позиције захтевате да уколико се нуди одговарајући заменски артикал потребно је доставити квалификацију технологије заваривања. Да ли понуђени артикал за који је урађена квалификација технологије заваривања према вашем захтеву мора да буде према нормама и техничком опису као што сте навели у конкурсној документацији

**ОДГОВОР 2:**

Евентуални понуђени додатни материјал као „одговарајући“ мора да испуни све техничке услове наведене у Техничкој спецификацији за предметне ставке, укључујући и Квалификоване технологије заваривања.

**ПИТАЊЕ 3**:

Позиције 1,2,5,6,7,8,9,10,17,24,26,27, Партије 2: За наведене позиције навели сте захтеване хемијске и механичке особине метала шава. Како су дате вредности у каталогу произвођача оквирне, молим вас да и ви дефинишете у процентима или у граничним вредностима шта сматрате одговарајућом заменом у односу на тражене артикле како би нам био јаснији ваш критеријум оцене да ли је заменски артикал одговарајући или не.

**ОДГОВОР 3:**

Граничне вредности хемијског састава чистог метала шава додатних материјала за заваривање наведене у каталозима наравно да јесу оквирне, а границе су дефинисане у стандардима који дефинишу сваки додатни материјал и самим тим није обавеза Наручиоца да их наводи у Техничким условима.

**ПИТАЊЕ 4**:

Позиција 13, 14, Партије 2: За наведене позиције техничком документацијом навели сте да поред норме понуђени артикал мора да буде намењен за заваривање челика Т91 и P91 и да има радну температуру до 620C. Да ли је неопходно да постоји податак у каталошком листу о радној температури и материјалима Т91 и P91 уколико је артикал класификован по захтеваној норми?

**ОДГОВОР 4:**

Евентуални понуђени додатни материјал поред стандарда, мора да испуни и услов према максималној радној температури за његову примену.